**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2015 M. BALANDŽIO 14 D. SPRENDIMO NR. T2-53 „DĖL MOKESČIO UŽ IKIMOKYKLINIO IR PRIEŠMOKYKLINIO AMŽIAUS VAIKŲ IŠLAIKYMĄ ir priežiūrą KLAIPĖDOS MIESTO nevalstybinėse ŠVIETIMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, KOMPENSAVIMO TVARKOS APRAŠo patvirtinimo“ PAKEITIMO“ PROJEKTO**

1. **Projekto rengimą paskatinusios priežastys.**

Finansų ir ekonomikos komitete 2022 m. rugsėjo 28 d. buvo pristatytas Klaipėdos miesto savivaldybės (toliau – Savivaldybės) tarybos narės Linos Skrupskelienės Savivaldybės tarybos sprendimo projektas „Dėl Klaipėdos miesto savivaldybės tarybos 2015 m. balandžio 14 d. sprendimo Nr. T2-53 „Dėl Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“ pakeitimo“. Posėdyje nutarta „pavesti Savivaldybės administracijai, kartu su sprendimo projekto rengėja, įvertinti visas galimas alternatyvas, atlikti skaičiavimus ir (po 3 savaičių) pateikti komitetui patobulintą sprendimo projektą arba alternatyvą“.

1. **Parengto projekto tikslas ir uždaviniai.**

Tarybos sprendimo projekto tikslas – parengti alternatyvų Savivaldybės tarybos sprendimo projektą „Dėl Klaipėdos miesto savivaldybės tarybos 2015 m. balandžio 14 d. sprendimo Nr. T2-53 „Dėl Mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“ pakeitimo“ (toliau – Savivaldybės tarybos sprendimas).

Pagrindiniai uždaviniai:

1. pakeisti Savivaldybės tarybos sprendimą, įteisinant Mokesčio kompensavimo nevalstybinėse švietimo įstaigose komisijos (toliau – Komisija) veiklą;
2. siekiant sumažinti ikimokyklinio amžiaus vaikų, negaunančių institucinio ugdymo, skaičių, sutrumpinti privalomą vaiko įregistravimo į Savivaldybės biudžetines švietimo įstaigas laukimo eilėje laiką.

**3**. **Kaip šiuo metu yra teisiškai reglamentuojami projekte aptarti klausimai.**

Šiuo metu galiojančiame Savivaldybės tarybos 2020 m. gruodžio 23 d. sprendime Nr. T2-301 „Dėl Klaipėdos miesto savivaldybės tarybos 2015 m. balandžio 14 d. sprendimo Nr. T2-53 „Dėl mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“ pakeitimo“ (toliau – Aprašas) mokestis už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose (toliau – Mokestis), vykdančiose ikimokyklinio ir priešmokyklinio ugdymo programas, kompensuojamas tik tiems vaikams, kurių abu tėvai (globėjai) arba tėvas (globėjas), vienas auginantis vaiką, gyvenamąją vietą yra deklaravę ir faktiškai gyvena Savivaldybės teritorijoje, o vaikas ne vėliau kaip prieš 12 mėnesių yra įregistruotas į eilę patekti į Savivaldybės biudžetines švietimo įstaigas, bet į jas nepatenka.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Įgyvendinus Aprašo pakeitimus, būtų pagerintas mokesčio kompensavimo nevalstybinėse įstaigose mechanizmas, lanksčiau reaguojama į išskirtinius atvejus, kurie neatitinka patvirtintų Aprašo nuostatų. Išskirtiniai atvejai būtų svarstomi Komisijoje, kurios veiklos reglamentą ir sudėtį patvirtintų Savivaldybės administracijos direktorius. Siekiant, sumažinti ikimokyklinio amžiaus vaikų, negaunančių institucinio ugdymo, skaičių, siūloma sutrumpinti privalomą vaiko įregistravimo į Savivaldybės biudžetines švietimo įstaigas laukimo eilėje laiką iki 6 mėnesių. Tokiu būdu būtų sudarytos palankesnės sąlygos tėvams, kurių vaikai nepateko į Savivaldybės biudžetines švietimo įstaigas ir pasirinkusiems nevalstybines švietimo įstaigas, gauti kompensaciją.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Pritarus sprendimo projektui, Savivaldybės administracijos direktoriaus įsakymų projektus dėl Komisijos sudėties ir veiklos reglamento parengs Klaipėdos miesto savivaldybės administracijos Švietimo skyrius.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Nuo 2022 m. rugsėjo 1 d. mokesčio kompensavimas taikomas 111 vaikų (1 mėnesio išlaidos 11 100 eurų, 12 mėnesių – 133 200 eurų), kurie atitinka šiuo metu galiojančio Aprašo nuostatas. Prognozuojama, kad įsigaliojus šiam sprendimo projektui, būtų apie 200 klaipėdiečių vaikų, papildomai gaunančių 100 eurų kompensaciją kiekvieną mėnesį. Per metus kompensacijoms išmokėti papildomai reikėtų apie 240 000 eurų.

Šiuo metu Savivaldybės biudžetines įstaigas, vykdančias ikimokyklinio ir priešmokyklinio ugdymo programas, lanko 66 vaikai, už kuriuos Klaipėdos rajonas kiekvieną mėnesį kompensuoja ūkio išlaidas – 10,50 eurų už 1 lankytą dieną (Klaipėdos miesto savivaldybės tarybos 2022 m. gegužės 26 d. sprendimas Nr. T2-128 „Dėl Klaipėdos miesto savivaldybės tarybos 2016 m. rugsėjo 22 d. sprendimo Nr. T2-241 „Dėl pritarimo Klaipėdos rajono savivaldybės teritorijoje gyvenančių vaikų, ugdomų Klaipėdos miesto savivaldybės švietimo įstaigose pagal ikimokyklinio ir priešmokyklinio ugdymo programas, ūkio išlaidų kompensavimo sutarčiai bei ūkio lėšų kainos nustatymo už vaiko lankytą dieną“ pakeitimo“). Planuojama, kad Klaipėdos rajono savivaldybė per metus už ūkio išlaidas kompensuos 70,0 tūkst. eurų.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Rengiant sprendimo projektą buvo vadovautasi 2015 m. rugsėjo 28 d. Lygių galimybių kontrolieriaus tarnybos raštu Nr. (15)SI-35S-822 „Dėl pažymos pateikimo“, atsižvelgta į išskirtinius atvejus, dėl kurių kreipiasi tėvai.

**9. Sprendimo projekto autorius ar autorių grupė, sprendimo projekto iniciatoriai.**

Šio sprendimo projekto rengimą inicijavo Savivaldybės administracija. Sprendimo projektą parengė Švietimo ir Planavimo ir analizės skyriai.

**10. Kiti reikalingi pagrindimai.**

Vykdant Finansų ir ekonomikos komiteto pavedimą, buvo atlikta Lietuvos didžiųjų miestų nevalstybinių įstaigų kompensavimo tvarkų analizė ir parengta alternatyva:

|  |  |  |  |  |
| --- | --- | --- | --- | --- |
| Pagrindiniai principai | Vilniaus miestas | Kauno miestas | Klaipėdos miestas (galiojantis tarybos sprendimas) | Klaipėdos miestas (siūlomas tarybos sprendimo projektas) |
| Kompensuojama suma | 100 eurų | iki 100 eurų (proporcingai mažinama už nelankytas dienas) | 100 eurų | 100 eurų |
| Tėvų registracija | ne mažiau kaip 12 mėnesių | ne mažiau kaip 12 mėnesių | termino nėra | termino nėra |
| Laukimo eilėje terminas | ne mažiau nei 12 mėnesių | ne mažiau nei 6 mėnesiai | ne mažiau nei 12 mėnesių | ne mažiau nei 6 mėnesiai |
| išskirtiniai atvejai svarstomi Komisijoje |

Pagal 2022 metų spalio 11 dienos duomenis Savivaldybės švietimo įstaigose, vykdančiose ikimokyklinio ar priešmokyklinio ugdymo programas, buvo 205 laisvos vietos, laukiančiųjų eilėje – 215 vaikų.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2-3 metai | | 3-4 metai | | 4-5 metai | | 5-6 metai | | 6-7 metai | |
| Laisvos vietos | Laukiančių eilėje skaičius | Laisvos vietos | Laukiančių eilėje skaičius | Laisvos vietos | Laukiančių eilėje skaičius | Laisvos vietos | Laukiančių eilėje skaičius | Laisvos vietos | Laukiančių eilėje skaičius |
| 32 | 103 | 80 | 29 | 35 | 48 | 21 | 20 | 37 | 15 |

Atsižvelgiant į tai, kad planuojamas baigti lopšelio-darželio „Svirpliukas“ modernizavimas, bus vykdoma lopšelio-darželio „Traukinukas“ („Boružėlės“ skyrius) rekonstrukcija, papildomos 3 grupės bus įsteigtos lopšelyje-darželyje „Čiauškutė“ („Šermukšnėlės“ skyriuje), Tauralaukio progimnazija bus pertvarkyta į ikimokyklinę ugdymo įstaigą, iš viso papildomai bus įsteigtos apie 375 ikimokyklinio ugdymo vietos. Planuojama, kad Klaipėdos mieste bus sudarytos galimybės vykdyti visuotinį ikimokyklinį ugdymą pagal Švietimo įstatymo nuostatas ir terminus.

**PRIDEDAMA:**

1. Teisės akto, nurodyto sprendimo projekto įžangoje, išrašas, 1 lapas.

2. Projekto lyginamasis variantas, 1 lapas.

3. Klaipėdos miesto savivaldybės tarybos 2015 m. balandžio 14 d. sprendimo Nr. T2-53 „Dėl mokesčio už ikimokyklinio ir priešmokyklinio amžiaus vaikų išlaikymą ir priežiūrą Klaipėdos miesto nevalstybinėse švietimo įstaigose, vykdančiose ikimokyklinio ir priešmokyklinio ugdymo programas, kompensavimo tvarkos aprašo patvirtinimo“ išrašas, 4 lapai.

4. Lygių galimybių kontrolieriaus tarnybos 2015 m. rugsėjo 28 d. rašto Nr. (15)SI-35S-822 „Dėl pažymos pateikimo“ išrašas, 15 lapų.

Planavimo ir analizės skyriaus vedėja Jolanta Ceplienė

Švietimo skyriaus vedėja Laima Prižgintienė